Gekrummelde vark tjops – 'n Voorskoot en 'n Wynglas
Wie dra die voorskoot
Gekrummelde vark tjops	July 3, 2017June 10, 2017 voorskootenwynglas	Party aande het mens regtig net ‘n vinnige “go-to” resep nodig wat vinnig en maklik en min moeite is. Die tipe ding wat jy net eenvoudig weet gaan lekker uitkom en waarvoor jy een of twee bestandele net sal moet vinnig kry by die supermark. Hierdie resep is een van my nuwe “go-to” resepte. Dis vinnig en maklik en as jou mense hou van vark-vleis, ‘n regte “crowd-pleaser” soos die engelsman sou sê.
Die een ding wat net regtig waar nogals belangrik wel is met hierdie resep is die snit van varkvleis wat jy gaan kies. Vir my is die varknek-steaks wat geen been in het nie die lekkerst vir hierdie resep. Daar is ook ‘n fyn balans tussen om ‘n te dun tjop te gebruik (wat maklik kan taai bak) of ‘n te dik een te gebruik (wat dalk nie heel gaar gaan bak nie). Hierdie resep werk goed met standaard dik tjops van so 2 cm dik.
Wat jy benodig…
Omenby ½ koppie meel
Omenby ½ koppie broodkrummels
1 teelepel gedroogde tiemie of roosmaryn
½ teelepel paprika (opsioneel)
Voorverhit jou oond tot 220°C. Sit drie borde neer op die werksoppervlak. Die eerste een kry die meel en speserye in (gemeng), die tweede een die eier (‘n vlak bakkie sal beter werk as ‘n bord hier) en die derde een die broodkrummels. Rol die tjops eerste in die meel, doop dan in die eier en laastens in die broodkrummels. Maak seker albei kante is goed bedek met alles.
Smeer ‘n oondskottel goed met die olyfolie en pak die vark tjops in die bak. Bak nou die tjops in die voorverhitte oond vir tien minute aan die een kant. Draai om en bak nog 10 minute aan die ander kant. As die sap wat uitkom as jy die tjop sny helder is, is die tjops gaar.
Bedien dit nou saam met gestoomde groente. Of jy kan sommer terwyl jy die tjops bak, groente in die oond ook sommer bak.
English list of ingredients…
Share this:Click to share on Twitter (Opens in new window)Share on Facebook (Opens in new window)Click to share on Google+ (Opens in new window)Like this:Like Loading...	varktjops	Post navigation
Previous Post Kombuiswenk : hoe om jou mikrogolfoond maklik skoon te maakNext Post Kombuiswenk : Miet en goggas
July 2017 June 2017 May 2017 April 2017 March 2017 February 2017 January 2017 December 2016 November 2016 Volg hierdie blog via e-pos